張家豪 (香港)

張家豪，香港親中派商人，中式飲食集團譽宴集團行政總裁兼創辦人。由於譽宴集團嘅規模，張家豪有時會成為香港傳媒就飲食業界情況訪問嘅對象。

張家豪曾經同兄弟張家驥，仲有何志強、何惠雄喺2000年創立彩福酒樓，但去到2009年雙方拆夥。何家兄弟保留彩福品牌，張氏兄弟就另外開設譽宴品牌。

政治立場同爭議 
張家豪係親中派支持者，曾經參與支持香港警察嘅「友．導向」師友計劃，安排參加者參觀譽宴廚房同工場等部分。

另外，佢曾經宣稱香港反送中運動年輕抗爭者俾人利誘掟汽油彈，因而激起民憤，一啲網民呼籲要全面杯葛譽宴。

香港生意人
香港建制派人士